Ibeldisen

Ibeldisen (Assaɣ ussnan: Gastropoda) d asmil meqqren yakk deg wadur n tigritin acku dges azal n 80% n telmas yeṭṭafaren adur-a, akken daɣen i tga d tafesna tameqrant tis snat yakk deg tgelda taɣersawt anda i llant dges wazal n 65000 n telmas gar-asent aɣlal d umillus d tezɣurt.

Azal ameqran n ibeldisen lan (sɛan) ajeɣlal amyiwen ddurayen yis, ijeɣlalen-a ttilin d ubrinen 
Ibeldisen ttidiren deg waṭas n twennaṭin n umadal, Amur ameqran degsen deg waman anda ugar n 3000 n telmas n ibeldisen ttidiren s ddaw n waman n illan d igarawen yakk d 5000 n telmas n idem ttidiren deg waman iẓidanen (isafen, iɣezṛawen, igelmimen) ma d tilmas id yegran ttidirent sufel n tegnit (lqaɛa), Azal ameqran n ibeldisen tetten imɣan akken i llant telmas tettent isugar igemnawen akken daɣen i llant kra n telma d timseksumin yerna gant d timuɣas.

 Aglam 
tasnasileɣt: 


Ibeldisen s umata d iɣersiwen irazamalen (asymétriques) anda tafekka-ynes tebṭa ar 3 n ismilen ufrizen: 

 Ar zdat, ixef deg tazwara-s llant tmerna dɣa deg taggara-nsent i llant wallen.
 S adis, Aṭar yessehrin deg uṭebsi, tikwal yettuɣal d agman i werdab.
 S azagur, Takura tedduffes, tikwal d tamazzuft maca deg waṭas n wakuden yezzi-yas ujeɣlal.

tigritin-a gant d tiynuzufin neɣ iberwetmen, Timseddert neɣ tamarrawt.

Amyaraw
Tuget neɣ azal ameqran n ibeldisen gan d iberwetmen, isin n talwiyin ttmiqqanen tisiqsin-nsen w ttembadalen igamiten n iwetmen s akin ad asen igamiten n twetmin i wakken ad myarrwen.


 Agar, tasensartut d usru 

 Amezruy amhazan 
Ibeldisen gan d tagrawt taɣersawt tameqrant yakk seld n iburɣas anda llant 40000 n telmas d timiddurin, banen-d ɣer tudert send n 600 ms, akken igan d tigritin timyiwnin iy sselken tagnit imedlen, Amezruy amhazan n ibeldisen yettwassnen s temhazt n talɣa n ijeɣlalen-nsen.

 Tasensartur 
Irem n Gasteropoda (igan d assaɣ ussnan n ibeldisen) yekka-d seg sin n wawalen igriken γαστήρ (gastêr), « Adis », d πούς (poús), « Aṭar ».

 Agar 

 Asismel amensay 
Deg usismel amzikan (aqbur), amedya deg wagla n  Johannes Thiele (1929-1935), llan 3 n idu-smilen ibuda: 

 Ifeckdaten (Prosobranchia): d iɣersiwen iwlalen, lan (sɛan) iɣenwazen deg tazwara (zdat) n tfekka s udem n wul.
 Ifeckdfiren (Opisthobranchia): Yakk nsen d iwlalen, lan (sɛan) afuck (iɣenwazen) s deffir n tfekka, Am tiferdarin (Pteropoda) i yessezgen ar tudert tassuflant.
 Tinturin (Pulmonata): Ilan (yesɛan) turin (aberfiw) deg yideg n ifecka maca kra deg-sent (am ilemnisen) uɣalen ar tudert deg waman.

 Asismel atrar 
S unect (ɛla ḥsab) n useklas agreɣlan n telmas tiwlalin (deg 24 ctember 2104)

 Adu-smil n ibeldisen itraren (Caenogastropoda) — Cox, 1960
 Tafesna n  Architaenioglossa — Haller, 1890
 Tafesna n Littorinimorpha — Golikov & Starobogatov, 1975
 Tafesna n [[ibeldisen imaynuten (Neogastropoda) — Thiele, 1929
 Caenogastropoda (ur tettwasismel)

 Ẓeṛ daɣen 
 Aɣlal
 Tiruca

Category:iɣersiwen